GiliGold/VAD_KnessetCorpus huggingface dataset:
עאידה תומא סלימאן:
 צריך לקחת בחשבון שאפילו בתוך, למשל אני הייתי ברהט וראיתי שיש מעונות יום סגורים
עאידה תומא סלימאן:
 אבל להגיע משכונה לשכונה ולהגיע ממקום למקום, בלי אוטו אי אפשר, בלי תחבורה ציבורית אי אפשר
עאידה תומא סלימאן:
 אישה שלא עובדת, תעשה חשבון, גם מבחינה כלכלית, גם מבחינת המאמץ בלהגיע למקום, היא בסוף תשאיר את הילד בבית
עאידה תומא סלימאן:
 היא תהיה איתו בבית ותשאיר אותו בבית, לצערי הוא לא יקבל את החינוך שכולנו היינו רוצים שהוא יקבל ואת השירותים שהוא צריך לקבל, אבל זאת המציאות
עאידה תומא סלימאן:
 אני חושבת שהגיע הזמן להסתכל על כל הסביבה הקיימת, ולראות איך זה משפיע על חיי הילדים בנגב
עאידה תומא סלימאן:
      וכפי שתמיד אומר חבר הכנסת יוסף עטאונה, הוא יצא כבר, המבחן שלך נגיד איציק – חאלד גדל בכפר נגיד או בעיר, שאין לו את השירותים הקיימים, הוא לא הלך למעון יום, הוא לא הלך בהרבה מקרים לגן
עאידה תומא סלימאן:
 אם הוא צריך להגיע לגן חובה הוא צריך ללכת איזה 2-3-5 קילומטר בחורף ובקיץ
עאידה תומא סלימאן:
 חאלד לא מקבל אותה הזדמנות שוויונית של איציק, שגדל גם כן יכול להיות בנגב
עאידה תומא סלימאן:
 באותו נגב, אבל הוא לא מקבל אותו דבר
עאידה תומא סלימאן:
 אני חושבת שזה מצב בלתי סביר, ולא צריכים שבג"ץ יגיד לנו שהמצב בלתי סביר
עאידה תומא סלימאן:
 אנחנו כבר רואים את זה, אנחנו מבינים שהחברה וגם המדינה באיזשהו שלב תשלם מחיר על המצב הזה, וצריכים להתחיל להכין
עאידה תומא סלימאן:
      אני זוכרת שנאבקתי בשנה הראשונה שנכנסתי לכנסת והיה השר דרעי אז שר הכלכלה, ותחתיו היה העניין של בניית מעונות יום, ושריינו 25% מהתקציב של בניית מעונות יום כל שנה לאוכלוסייה הערבית, ועשיתי ישיבות מעקב כדי לראות איך הם נבנים
עאידה תומא סלימאן:
 הסטטיסטיקה מדברת בעד עצמה
עאידה תומא סלימאן:
 19 מעונות יום, זה בלתי מתקבל על הדעת
דבי ביטון:
אדוני אני רק רוצה לחדד
דבי ביטון:
 כשהיא מדברת על 800, זה אחרי שקבעו את הדרגה
דבי ביטון:
 בהתחלה ההורים מחויבים לשלם 2500, יעשו להם החזר, אבל עד שהם מקבלים זה לוקח איזה שלושה, הם צריכים להראות שלושה תלושים
דבי ביטון:
 אני פשוט מכירה את זה מעובדת שהייתה לי, ורק לאחר שהיא הראתה את שלושת התלושים האלה, רק אז היא הגישה בקשה לדרגה כדי שיראו שהיא עובדת, רק אז ההחזר
דבי ביטון:
 בתחילה, כשאתה מכניס אותם, זה באמת מאות אלפי שקלים, זה לא בדיוק 800, אז צריך לשים לב לפרט הזה
אלי אפללו:
אוקיי, בבקשה ח"כ איימן עודה
איימן עודה:
תודה רבה לך כבוד היו"ר
איימן עודה:
 אני רוצה לברך את חברי חבר הכנסת יוסף עטאונה על היום החשוב הזה, ואת תרומתו של חברנו חבר הכנסת ואליד אלהואשלה, ששניהם תמיד מעלים את סוגיית הנגב ובצדק
איימן עודה:
 אפשר לדבר הרבה על ההזנחה שאנחנו מדברים עליה כל הזמן ובצדק, אבל בהתחלה רציתי להצביע על מקום שיש בו הרבה גאווה, שקורה יום-יום בנגב, בשביל להביע עמדה איך הציבור למרות כל הקושי הוא כן יכול להצליח
איימן עודה:
      למשל היום יש בנגב 8500 סטודנטים ערבים באוניברסיטאות
איימן עודה:
 אני אתן דוגמה לכפר כמו ערערה שבנגב, שלפני כ-30 היה בו פחות מעשרה רופאים, והיום יש 125 רופאים, ועכשיו באוניברסיטאות יש 150 סטודנטים לרפואה רק מערערה שבנגב
איימן עודה:
 זה אומר הרבה
איימן עודה:
 זה אומר איך קבוצה למרות כל הקושי, כל ההזנחה, היא מתעקשת להצליח
איימן עודה:
 רציתי להביע את העמדה הזו, כי חשוב לדבר גם על אופק וזה שדבר שייתן לכולנו הרבה מוטיבציה והרבה אמונה בבן אדם ובאפשרויות העצומות שהבן אדם יכול להגיע אליהן למרות הכל
איימן עודה:
      כבוד היו"ר, אם מדברים על אפליה ועל ההזנחה, אני יכול להצביע על הכפרים הבלתי מוכרים שזה המקום המופלה לרעה הכי הרבה בכל מדינת ישראל
איימן עודה:
 אני ערבי, אבל אם תשאל אותי האם אני הערבי החיפאי מופלה לרעה יותר מבן אדם שחי בכפר לא מוכר שאין מים בצורה רשמית, אין חשמל בצורה רשמית, אין מערכת חינוך בצורה רשמית – ברור ששם זה המקום המופלה לרעה
איימן עודה:
 ואני רוצה לשאול את כולם, זה לטובת מי? האם זה לטובת היהודים למשל? מישהו יכול לשכנע אותי בדבר כזה? האם זה לטובת המדינה למשל? יש מישהו בעולם שיכול לבוא ולהגיד לי "זה לטובת המדינה, זה לטובת האזרחים היהודיים, זה לטובת הנגב"? אני חושב שזה רק גזענות לשמה
איימן עודה:
 רק גזענות לשמה
איימן עודה:
 ואני מתבונן ביהודים, ואני אומר דווקא היהודים מימי מצריים עד ימי אירופה, כל הטענות, כל ההשלכות נגד היהודים, בדיוק כך עושים במדינה נגד ערביי הנגב
איימן עודה:
 בדיוק כך
איימן עודה:
 על המספר שלהם, על איפה הם גרים, על זה שהם רוצים להשתלט על אדמות המדינה
איימן עודה:
 כל מה שנאמר נגד היהודים, אותו דבר אומרים אותו כלפי האזרחים הערבים בנגב
איימן עודה:
      צריך להכיר בזכותם, כי זו זכות
איימן עודה:
 הם אזרחים לכל דבר ועניין, וזה בסופו של דבר לטובת כולנו
איימן עודה:
 תודה רבה
אלי אפללו:
 אומנם אמרת את שלך, אבל אני חייב לומר
אלי אפללו:
 אין פה אפליה מכוונות ואין פה גזענות
אלי אפללו:
 שמעתי אותך, לא הפסקתי אותך, אני רוצה להגיד לך דבר פשוט
אלי אפללו:
 אני מקיים את הדיון הזה כי אני רוצה באמת, זה לא שעכשיו אנחנו ניכנס ונפתור את כל הבעיות של העולם
אלי אפללו:
 לא
אלי אפללו:
 אני חושב, ואמרתי את זה בתחילת דבריי, שילד שנולד במדינת ישראל, הוא צריך להיות שווה, ולא משנה איפה הוא גר ומאיזה מגזר
אלי אפללו:
 ככה התחלתי את הדברים שלי
אלי אפללו:
 שמעתי אותך, ושמעתי פה את כולם בלי לומר מילה
אלי אפללו:
      לי מפריע, כשאני מסתכל בדוח, ואמרה את זה גם תומא וצריך פה באמת, אנחנו רוצים לפתור בעיות, אנחנו לא רוצים עכשיו ללכת סחור וסחור
אלי אפללו:
 כשאני רואה שהמדינה בנתה מעונות, אבל לא מאכלסים אותם, אז אנחנו צריכים לדעת למה, וצריך לנסות לראות מה עושים כדי לפתור את זה
אלי אפללו:
 הלא לא שאין מעונות, הלא מה הייתה בעצם מטרת הדיון היום? הכותרת, וגם מה שבעצם נאמר לי, זה שיש חוסר במעונות ובגני ילדים
אלי אפללו:
 זה חוסר
אלי אפללו:
 אבל מסתבר שלא מביאים את הילדים למעונות, כי יש בעיה של יכולת
אלי אפללו:
 יש בעיה של רווחה, ויש בעיה של סבסוד, ויש בעיה של הרבה מאוד דברים שקשורים מאצ'ינג, של עוני
אלי אפללו:
 בזה אני רוצה לדון, ופה אני רוצה לראות איך ניתן לפתור את הבעיה הזאת
איימן עודה:
כבוד היו"ר, אני לא מכיר אותך בצורה מעמיקה, אבל מה שאתה אומר אני מקבל את הגישה של בן אדם שרוצה לפתור בעיה פה ושם
איימן עודה:
 אבל אני לא מסכים איתך פוליטית, ואני רוצה להסביר לך למה
איימן עודה:
 אתה לא יכול לשכנע ילד ערבי קטן, שמדינה שבנתה 948 ישובים חדשים מאז 48' עד עכשיו, אפס ישובים חדשים לאזרחים הערבים
איימן עודה:
 אתה לא יכול לשכנע אף אחד שזו לא מדיניות
איימן עודה:
 אין מצב כזה
איימן עודה:
 הפילוסופיה של הקמת המדינה, זה של עם אחד, בפועל על חשבון העם האחר
איימן עודה:
 בנושא אדמות, זה עדיין תקף עד עצם היום הזה
איימן עודה:
 אל תקטע אותי בבקשה
אלי אפללו:
אני אתן לך לדבר, אבל יש לי בקשה
אלי אפללו:
 אל תהפוך את הדיון הזה לפוליטי
איימן עודה:
לא, לא, לא, זה פוליטי, כי הסיפור כולו פוליטי
איימן עודה:
 אני רוצה להגיד לך, יש לך כוונות טובות, אני שותף, כולנו שותפים, בוא ניישם מה שאתה דיברת, אני איתך
איימן עודה:
 יחד עם זאת, אל תספר לי שלא מכוון ולא כלום, מכוון ואבו אבוה
איימן עודה:
 זה מה שרציתי להגיד לך, תודה רבה
אלי אפללו:
טוב, אז אני אומר לך אבל אתה לא מכיר אותי
אלי אפללו:
 אני נולדתי בשכונה הכי גרועה במדינת ישראל
אלי אפללו:
 שם נולדתי, ליד מגרש בני יהודה
אלי אפללו:
 ויכולתי להגיד שיש אפליה, מזרחים-אשכנזים וכו'
איימן עודה:
דרך אגב יש אפליה עם מזרחים, בטח
איימן עודה:
 מה לא ידוע?
אלי אפללו:
לא
איימן עודה:
מה, בשנות ה-50 וה-60 לא הייתה אפליה נגד מזרחים?
אלי אפללו:
אנחנו עכשיו הופכים את הדיון למזרחים ואשכנזים? אני לא רוצה להפוך את הדיון
איימן עודה:
אתה צודק
אלי אפללו:
אמרתי, לא רוצה להפוך את זה
אלי אפללו:
 תראו, אני באתי מהשלטון המקומי, ואין אחד בשלטון המקומי או בעיר נתניה, הייתי סגן ראש העיר, ויש שם שכונות שהן שכונות שבאמת לא מתאים להן אפילו, אתה יודע מה, דיברנו על הנגב? משהו בסגנון הזה
אלי אפללו:
 ויש גם שכונות, ויש דירות, שרק דירת ארבעה חדרים יכולה להגיע ל-6 מיליון שקל
אלי אפללו:
 בסדר, אז יש, ויש ויש
אלי אפללו:
     אני היום מקיים דיון בוועדת זכויות הילד, בנושא מסוים שאני לא רוצה לקחת אותו לשום כיוון שחבל כי לא נצא ממנו
איימן עודה:
בוא נממש את מה שאתה אומר, אני איתך
אלי אפללו:
בדיוק, מאוד חשוב לי, אני חושב שכל מי שמבקש דיון ולא משנה אם חבר כנסת ערבי, דרוזי, יהודי, אנחנו בודקים את הדברים ואנחנו מקיימים דיונים בהתאם
אלי אפללו:
 בסדר? זהו, תודה
איימן עודה:
אני איתך, בוא נממש, אבל הדרוזים הם חלק מהערבים, ואל תגיד מגזר, תגיד חברה ערבית
איימן עודה:
 בוא נשתפר קצת גם בשפה
אלי אפללו:
אני יש לי את השפה שלי, עזוב
איימן עודה:
אני לא אומר יהודים ומזרחיים, אל תגיד ערבים ודרוזים
איימן עודה:
 הדרוזים חלק מהערבים, נקודה
אלי אפללו:
טוב, כנראה שאנחנו לא נגיע לעמק השווה
אלי אפללו:
 אנחנו רוצים לדבר על המחסור של המעונות ואיך לאכלס אותם
עאידה תומא סלימאן:
בזום אאוט להסתכל על התמונה הגדולה, אנחנו חלוקים
אלי אפללו:
אני חושב שזה מה שעשיתי
אלי אפללו:
 תומא, את כבר מספיק מכירה אותי
אלי אפללו:
 זה מה שאני עושה בכל הוועדות, אז לכן אני משתדל באמת להתמקד באותן נקודות
אלי אפללו:
 בסדר, איימן תודה רבה שהגעת
אלי אפללו:
 אני רוצה פשוט לקיים את הדיון, אז יש אנשים גם בזום? בבקשה ואליד
ואליד אלהואשלה:
שלום לכולם
ואליד אלהואשלה:
 תקשיבו, אני נמצא כאן בכנסת שבע שנים, ויש כמוני רבים
ואליד אלהואשלה:
 התקיימו דיונים רבים על מצב החינוך בנגב, מעונות היום, מחסור בכיתות, ולא התקדם כלום
ואליד אלהואשלה:
 יש מדיניות, צריך לטפל בנושא הזה, צריך לשפר את כל ההתנהלות הזאת של משרד החינוך כלפי החברה הבדואית בנגב, וצריך החלטה אמיצה
ואליד אלהואשלה:
 אני חושב שאנחנו הגענו למצב שהדיונים האלו לא עוזרים לנו, אנחנו מנהלים פחות או יותר כל חודש דיון על הנושא הזה
ואליד אלהואשלה:
 אם זה בוועדת חינוך, אם זה בוועדת בחירות
ואליד אלהואשלה:
 ולכן אני חושב שאלי אתה צריך לקחת יוזמה, לפנות ליואב קיש, לראש הממשלה
ואליד אלהואשלה:
 המצב מאוד חמור
ואליד אלהואשלה:
 יש לנו 11 בתי ספר, מעל ל-1000 תלמידים, תתקני אותי עאידה אם אני טועה, ויש לנו מעל 60 בתי ספר, מעל 800 תלמידים שנמצאים באותו בית ספר
ואליד אלהואשלה:
 ולכן המצב הזה צריך להיות מטופל ונמצא בראש סדר העדיפויות של משרד החינוך
ואליד אלהואשלה:
 << יור >>      אני חושב שהגיע הזמן להפסיק עם הוועדות האלה, לקבל החלטה על ידי שר החינוך, ראש הממשלה, להקים צוות שיטפל בנושאים האלה
ואליד אלהואשלה:
 החברה הבדואית מוזנחת מזה שנים רבות, וצריך לשים דגש על הנושא הספציפי הזה
ואליד אלהואשלה:
 פורסם דוח מבקר המדינה לפני כמעט חודש, על הצעירים הבדואים בנגב
אלי אפללו:
סליחה, מי ממשרד החינוך נמצא פה? יש פה מישהו ממשרד החינוך? אה יש, בסדר גמור
אלי אפללו:
 סליחה
ואליד אלהואשלה:
מכל אחד משלושה צעירים בחברה הבדואית, בין הגילאים 18-24, הוא לא נמצא באקדמיה ולא בשוק העבודה, ולכן צריך לשים דגש על כל נושא הצעירים בנגב, כל הנושא של מחסור בכיתות, כל הנושא של פיקוח על בתי הספר, על מערכת החינוך, ואני חושב שצריכה להיות החלטה ולא דיון בנושא הזה
אלי אפללו:
ואליד קודם כל תודה רבה שאתה מעלה את זה
אלי אפללו:
 אני חושב שיש פה באמת בעיה לא פשוטה כנראה של הרבה מאוד שנים, ולכן גם כשמסתכלים על הפשיעה במגזר הערבי, כנראה יש בו חלק מהנושא של החינוך שהוא באמת לא מספיק כנראה ניתן בצורה נאותה, ואין לו כנראה את המסגרות
ואליד אלהואשלה:
אלה בנגב אחוז הנשירה הכי גבוה במדינה
ואליד אלהואשלה:
 פשוט אני אומר לך, אני אגיד לך את זה על השולחן – נמאס לנו מהדיונים האלה
ואליד אלהואשלה:
 אם זה בוועדת חינוך, ואם זה בוועדות של זכויות הילד
ואליד אלהואשלה:
 גם לפני שתגיע לוועדה, הגיע הזמן לקבל החלטות
אלי אפללו:
יכול להיות שאנחנו נצטרך לעשות דיון הרבה יותר רחב, או אפילו פגישה עם שר החינוך, כי אני עוד פעם, אני זה דיון ראשון אצלי, אני חייב לומר
אלי אפללו:
 קשה לי מאוד לשפוט על דיונים קודמים, ואני מבין לפעמים את התסכול שיש, כשיש כמו שאתה אומר הרבה מאוד ועדות
אלי אפללו:
 אם זה במשרד ועדות החינוך, והבריאות, ואחרים, והפנים, ולא תמיד יש בזה תועלת, ויכול להיות שבאמת צריך לקבל החלטות ברמה של ממשלה וברמה של שר
אלי אפללו:
      אני בכל מקרה, כבר אני אומר לך, אני אדבר עם יואב קיש
אלי אפללו:
 כבר אני אומר לך
אלי אפללו:
 אבל בכל מקרה, אנחנו חייבים גם להבין איפה הבעיות, וזאת המטרה גם של הוועדה, כדי לדעת בדיוק באיזו נקודה הוא יתמקד, בסדר?
חיאם קעדאן:
חיאם קעדיאן, סמנכ"ל מרכז שלטון מקומי
חיאם קעדאן:
 טוב, קודם כל שלום לכולם, ותודה על יוזמי ומבצעי הדיון
חיאם קעדאן:
 סליחה שאני חוזר על הדברים, אבל זה מטבע הדברים
חיאם קעדאן:
 אני כבר בתפקידי בערך 12 שנה, ואני אומר לך כל שנה יש את הדיון עם אותם נושאים, עם אותן בעיות, עם אותם חסמים, עם אותן צרות
חיאם קעדאן:
 ולצערי אנחנו שוכחים שיש כאן אוכלוסייה גדולה מאוד שחיה בדרום וממשיכה לסבול
חיאם קעדאן:
 אנחנו דנים פה, מעלים את הדברים, מציפים אותם ואין מעש
חיאם קעדאן:
 לא נעשה כלום
חיאם קעדאן:
 או מה שנעשה, זה המעט ביותר
חיאם קעדאן:
      אתה צודק במה שאמרת, צריך לקחת את המושכות בידיים בצורה חזקה ורצינית, ולבוא ולהשקיע בכל תחומי החיים
חיאם קעדאן:
 אם זה בחינוך, תרבות, תחבורה, כל מה שקשור
חיאם קעדאן:
 כי איפה שלא תיגע, יש שם בעיה, יש שם מחסור אדיר, יש שם פיגור של עשרות שנים יחסית לישובים אחרים במדינה
חיאם קעדאן:
 אני מקווה שבאמת תעלו את הדברים בצורה מאוד רצינית, אני לא יודע מה השיטה או מה הדרך, ובאמת להביא להשקעה ביישובי הדרום ובאוכלוסייה שמתגוררת שם
חיאם קעדאן:
 תודה
אלי אפללו:
מאה אחוז, תודה קעדאן
אלי אפללו:
 ממשרד החינוך ניר שמואלי
חגי פורגס:
ניר ומתי יצאו לדיון השני
אלי אפללו:
אוקיי, מי אתה?
חגי פורגס:
אני חגי פורגס
אלי אפללו:
בבקשה חגי
חגי פורגס:
אני בעיקרון במשרד אחראי על בינוי מעונות יום, ואני אשתדל לתת מענה מהמידע שידוע לי על בתי ספר וגני ילדים
אלי אפללו:
אוקיי, אז זאת אומרת אתה לא עוסק בזה
חגי פורגס:
אני לא עוסק בזה
אלי אפללו:
אוקיי, בוא נעשה ככה לפני זה, רציתם להציג מצגת נכון? מי רצה להציג פה? אנחנו נחכה, בינתיים אם יש מצגת תציגו אותה בבקשה
הודא אבו עביד:
אוקיי, שמי הודא אבו עביד, אני מהפורום לדו קיום בנגב, ואנחנו עוקבים אחרי הנושא של מעונות יום כבר תקופה די ארוכה בנגב
הודא אבו עביד:
 לא רק המצב מבחינת גיל רך ומעונות יום הוא מאוד מאוד קשה, יש מחסור, והוא מחסור מאוד אדיר
הודא אבו עביד:
 אני רוצה שפשוט נעבור לשקף השני
הודא אבו עביד:
 גנים יש בנגב 756, מעונות יום בכל הקהילה הבדואית יש רק 19, 19 מעונות יום
הודא אבו עביד:
 אני אגיד את זה בהשוואה
הודא אבו עביד:
 קריית מלאכי גרים שם 26 אלף תושבים, יש 10 מעונות
הודא אבו עביד:
 באופקים גרים 36 אלף תושבים, ויש שם 14 מעונות
הודא אבו עביד:
 בנתיבות יש 47 אלף תושבים, ויש להם 18 מעונות
הודא אבו עביד:
 בקריית גת יש 65 אלף תושבים, ויש להם 29 מעונות יום
הודא אבו עביד:
 אצל הבדואים בנגב יש 300 אלף תושבים, שיש להם רק 19 מעונות בלבד
עאידה תומא סלימאן:
המשפחתונים, יש 300 משפחתונים? זה כפול חמש?
הודא אבו עביד:
של חמש
הודא אבו עביד:
 זה משפחתונים של מטפלות משפחתונים מהבתים
עאידה תומא סלימאן:
אני מכירה, כן
עאידה תומא סלימאן:
 אבל זה אומר חמישה ילדים בכל משפחתון, וזה בעיקר ילדי רווחה בדרך כלל
הודא אבו עביד:
נכון
הודא אבו עביד:
 החלטה 922 ו-550 העדפה מתקנת, מה שחברת הכנסת עאידה תומא הזכירה לפני כן, 25% מסך כל ההקצאה הארצית יועבר לרשויות הערבית
הודא אבו עביד:
 בפועל אין מימוש, יש חסמים בהשתתפות בתקצוב, בקרקעות, בתכנון, ואם יש פה מישהו מהתכנון של מעונות היום, אז מוזמן אחר כך להגיד לנו
הודא אבו עביד:
 מצוקה כלכלית ואבטלה, גם חברת הכנסת עאידה התייחסה לזה לפני כן
הודא אבו עביד:
 אנחנו מדברים על 80% מהילדים שנמצאים במשפחות תחת קו העוני
הודא אבו עביד:
 80% מהילדים הבדואים
הודא אבו עביד:
 רק 25% מהנשים הן נשים עובדות, רובן בפחות משכר מינימום, ואנחנו מדברים על ממוצע משכורת של 4140 שקל לאישה שעובדת, שזה פחות משכר מינימום
הודא אבו עביד:
 אנחנו מדברים על שכר ממוצע של גבר 6651 שקל, שגם זה משכורת בעייתית, וזוג שמתקיים משתי משכורות כאלה, שזה בערך 11 אלף שקל, לא יכול לשלם אם יש לו שני ילדים או שלושה ילדים, 800 שקל למעון יום של ילד, לא של ילד אחד, זאת אומרת שלושה ילדים
ד"ר מנאל חריב:
ד"ר מנאל חריב מהפורום לדו קיום, מנהלת מרכז המחקר
ד"ר מנאל חריב:
 אנחנו גם מדברים על מגמה של עלייה מ-2010 ועד 2019 באחוז המשתכרים מתחת לשכר מינימום בחברה הבדואית
ד"ר מנאל חריב:
 כך נגיד ב-2010 זה היה 52%, ובנתונים האחרונים שנמסרו על ידי הלמ"ס, אז 56
ד"ר מנאל חריב:
5% מהשכירים בחברה הבדואית משתכרים מתחת לשכר מינימום
ד"ר מנאל חריב:
 יש מגמה של החרפה שבולטת
ד"ר מנאל חריב:
 אחוזי האבטלה ביישובים הבדואים הם הגבוהים בארץ
אלי אפללו:
ביקשנו ממשרד החינוך או נציג משרד החינוך להיכנס לפה, מתי נכון?
ניר שמואלי:
מתי וניר
ניר שמואלי:
 שמי ניר שמואלי, סגן מנהל מחוז דרום, משרד החינוך
ניר שמואלי:
 אנחנו תכף עוברים לוועדת החינוך והכנסת, גם שם הולכים לדון בבתי ספר גדולים ומחסור בכיתות, כך שזה דיון חופף, אבל אנחנו נתייחס
ניר שמואלי:
 קודם כל, אני רוצה לתת קצת נתונים ואחר כך נתייחס למחסור
ניר שמואלי:
      לגבי החמש שנים האחרונות, אנחנו פתחנו 175 כיתות גן, גילאי 3-6 טרום חובה וחובה בחברה הבדואית
ניר שמואלי:
 הכיתות היותר רחבות שפתחנו זה באמת בפזורה הבדואית במרכזי השירות
ניר שמואלי:
 צריך לזכור שמשרד החינוך עובד לפי תוכנית תמ"מ/40, שאושרה על ידי משרד הפנים, תוכנית המתאר, ואנחנו למעשה יכולים להציב מבנים אך ורק במרכזי השירות הקיימים
ניר שמואלי:
 בשנה החולפת, נפתח מרכז שירות חדש בחשן זנה, כביש באר שבע דימונה בשטח השיפוט של מועצה אזורית נווה מדבר, ופתחנו שם גם בית ספר יסודי
הודא אבו עביד:
אדוני רק תגיד שזה מבנים יבילים וזה לא באמת מבנים
ניר שמואלי:
אני אמרתי, מרכזי שירות אנחנו יכולים אך ורק משרד החינוך להציב מבנים, משרד החינוך הוא לא משרד הפנים, הוא לא מנהל מקרקעי ישראל והוא לא רשויות התכנון
ניר שמואלי:
 אנחנו מבחינתנו משרד חוקי שבונים איפה שאפשר ברשויות הקבע, כסייפא, לקיה, תל שבע - - -
הודא אבו עביד:
בלקיה יש לך מעל 100 כיתות גן שהן במבנים יבילים
הודא אבו עביד:
 מעל 100
ניר שמואלי:
גברתי את אולי לא בקיאה בנתונים, בלקיה אין להם כיתות גן
אלי אפללו:
סליחה רגע יש לי בקשה, אנחנו פה מנהלים את הדיון הזה, ואני מבקש שלא כל אחד יתפרץ לדברי השני
אלי אפללו:
 תרשמו את הדברים ואני אתן לכולם לדבר
אלי אפללו:
 בבקשה ניר
ניר שמואלי:
אז מבחינתנו, אנחנו בכל מקום שיש צורך אנחנו פותחים
ניר שמואלי:
 אין ספק שגן ילדים ברהט, שהוא בגן קבע שבו אנחנו בונים את הגנים יחד עם הרשויות, וכל הרשויות הקבע באותן שבע רשויות בחברה הבדואית, ובשתי המועצות האזוריות שבישובים שלהם, כן עדיין אפשר לבנות ביישובי הקבע, אנחנו בהעדפה כזאת
ניר שמואלי:
 אין לנו פרויקטים זמינים לתקצוב היום על שולחן משרד החינוך שלא תוקצבו
ניר שמואלי:
 יש כרגע 99 פרויקטים שנכנסו עכשיו בחודשיים האחרונים שהם זמינים לתקצוב
ניר שמואלי:
 הוועדה הקרובה תהיה מיד אחרי פתיחת שנה, והם יתוקצבו
ניר שמואלי:
 אין פרויקט זמין בחברה הבדואית
ניר שמואלי:
 יש קושי באמת עם רשויות התכנון, יש קושי מהרגע שאנחנו מכירים צורך עד שאנחנו מקימים בגלל תביעות- - -
אלי אפללו:
מי רשות התכנון באזור?
ניר שמואלי:
יש כמה גופים
ניר שמואלי:
 יש את הרשות להתיישבות הבדואים בנגב, יש את מנהל מקרקעי ישראל
אלי אפללו:
לא, אבל מי נותן נניח היתר לבניית כיתת גן או מעון?
ניר שמואלי:
תלוי איפה, אם זה ברשויות קבע זה הרשות להתיישבות הבדואים בנגב יחד עם רשויות התכנון, ואם זה בפזורה זה הליך הרבה יותר מורכב יחד עם משרד הפנים ורשויות תכנון נוספות, זה הרבה יותר מורכב
ניר שמואלי:
 אבל ברשויות הקבע איפה שיש מסמכי קרקע, איפה שהוכר הצורך ויש אדמה חומה לבנייה, אנחנו בונים באופן מידי
אלי אפללו:
מה שאתה אומר, שאין בעיה של תקציב?
ניר שמואלי:
אין בעיה של תקציב
אלי אפללו:
זאת אומרת אם עכשיו אני באמת מנסה להבין את הבעיה, המחסום זה בנושא של היתרי הבנייה והתכנון וכך הלאה?
ניר שמואלי:
כל הליך התכנון
אלי אפללו:
החסמים באיזה משרדים הם נמצאים?
ניר שמואלי:
תראה, יש את רשות להתיישבות הבדואים בנגב
אלי אפללו:
היא כפופה לאיזה משרד?
ניר שמואלי:
היום היא למשרד השר שיקלי, היא כפופה היום למשרד שווין חברתי
אלי אפללו:
אני רוצה לשאול את השאלה הבאה שאומרת דבר פשוט – האם יש מה שנקרא צוות של מנכ"לים שיכול לפתור את החסמים האלה? זאת השאלה
ניר שמואלי:
אני לא יודע לענות לך על השאלה הזאת
ניר שמואלי:
 אני יודע שיש ועדה לחסמים שהיא מטפלת בדברים האלה, אבל אני לא יכול להגיד לך
אלי אפללו:
הנושא הוא לא נושא תקציבי, אלא נושא של חסמי בירוקרטיה
אלי אפללו:
 כשאני מבקש מהמשרדים שמטפלים בנושא הזה שיהיה צוות מנכ"לים שיוציא את החסמים האלה
אלי אפללו:
 אם זה לא בעיה של תקציב אז מה? אנחנו מפגרים? באמת, משהו פה לא הגיוני
אלי אפללו:
 לא סביר
אלי אפללו:
 אני לא רוצה להשתמש במילה הזאת
אלי אפללו:
 בבקשה יוסף
יוסף עטאונה:
תודה כבוד היו"ר
יוסף עטאונה:
 גילוי נאות – גם ניר שמואלי וגם מתי אנחנו גם מכירים וגם עבדנו שנים ארוכות ביחד לקידום מערכת החינוך
יוסף עטאונה:
 לגבי המחסור בכיתות לימוד בגילאי 3-5, אני אתמקד הכי ממוקד בעניין
יוסף עטאונה:
 מבחינת הנתונים של משרד החינוך, גם מבחינת מרכז המחקר והמידע בכנסת, יש כ-5000 ילדים שאין להם מסגרת בכפרים הלא מוכרים, ובעיקר במועצה אזורית אל קאסום וגם נווה מדבר
יוסף עטאונה:
 אני מסכים איתך שהבעיה היא תכנונית, אבל יש חסם אחד שכן אתם כמשרד חינוך, ואני העליתי את זה גם בעבר כמה פעמים, שאתם יכולים להסיר אותו
יוסף עטאונה:
      כשבאים למנהל הביטוח ויש צורך ומציגים את הנתונים לפתוח גנים בכפרים הבלתי מוכרים, עד לפני שנתיים משרד החינוך לא היה מתנה הצבת מבנה יביל לגן ילדים בהיתר בנייה
יוסף עטאונה:
 בשנתיים האחרונות משרד החינוך לא משחרר למועצות האזוריות, גם לנווה מדבר וגם אל קאסום, מבנים יבילים לגני הילדים, בעיקר ל-5000 הילדים האלה שמתנים את זה בהיתר
יוסף עטאונה:
 ולהשיג היתר בכפרים הבלתי מוכרים בתקופה הזו, בתקופה שהייתה גם בשנה שעברה, זו משימה בלתי אפשרית כי גופי התכנון בלחץ של עמותת רגבים, מקשים לקבל היתרים
יוסף עטאונה:
 ולכן משרד החינוך, בכדי לצאת ולהיות אמיתי וכן לטובת הילדים האלה, צריך לשחרר את המבנים היבילים למועצות ללא התניה בהיתר בנייה, כי גם אני יודע ואתה יודע וגם מתי יודע, מנהל המחוז יודע, ששום אפשרות בעולם לא תתן היתר - - - לגן ילדים
יוסף עטאונה:
 זה משימה בלתי אפשרית
יוסף עטאונה:
 אתה אומר אני יש לי הכל זמין לתקצוב, אבל מצד אחר אני לא יכול לממש
יוסף עטאונה:
 לפחות אתה כמשרד החינוך תעזור לי בלשחרר את המבנים האלה ולהציב אותם, לפחות בהתחלה איפה שיש ריכוזים ובתי ספר קיימים
יוסף עטאונה:
 על זה אני מבקש תשובות, כי אין משחררים את החסם הזה ממשרד החינוך, לפחות 1 בספטמבר או אוקטובר אפשר להחזיר מאות ילדים למערכת החינוך ולקלוט אותם
יוסף עטאונה:
 תודה רבה
אלי אפללו:
תודה יוסף
אלי אפללו:
 תראו, נושא של היתר יכול להיות גם עם תנאים, ואני מבין שלפעמים כשאתה רוצה לבקש היתר, אתה צריך להוכיח גם מי הבעלים של הקרקע, ומי יושב שם וכך הלאה
אלי אפללו:
 עכשיו, מאחר ולא מדובר פה על מבנה קבע, אלא מבנים יבילים, אני חושב שמשרד החינוך יכול במקרה הזה לשנות את המדיניות שלו, ואני אסביר
אלי אפללו:
      אני הייתי יו"ר הוועדה לתכנון ובנייה בנתניה, ואם על כל דבר הייתי צריך לבדוק, הלא אתה צריך לבנות על שטח חום ולבדוק שיש בו את התוכניות וטבעות וכך הלאה
אלי אפללו:
 אבל באים ואומרים תשמעו, יש פה בעצם ישובים שהם לא מוסדרים, ומאחר ומדובר פה על מבנים יבילים, יכול להיות שאפשר להקל על התנאים להוציא היתר
אלי אפללו:
 מה זה אומר להוציא היתר? אפשר להוציא היתר גם בלי לדגדג בבעלות על הקרקע, שהוא בטיחותי, שיודעים שיש בו מתקני תברואה, שהוא לא מסוכן
אלי אפללו:
 להיכנס לדברים שהם לא קשורים להיתר עצמו מבחינת הקרקע או מכשולים אחרים, אבל להתייחס לנושא של הבטיחות, ואולי זה יקל, כי אחרת אנחנו נמצאים באיזשהו סחור סחור, ובסוף יש תקציב ואין מעונות, ואנחנו רואים מה קורה, ואין גנים, ואנחנו לא רוצים בעצם לפגוע באוכלוסייה הזאת, שבעצם אותם ילדים שלא יקבלו היום את המסגרת ואת החינוך, בעוד 10-20 שנה אנחנו ניתקל בבעיות הרבה יותר חמורות, ואז גם תקציבים שיהיו פי עשר לא יפתרו את אותן בעיות של הילדים והנוער שהגיעו כבר לגילאים אחרים
ניר שמואלי:
אדוני אני רוצה להשיב
ניר שמואלי:
 חברי יוסף, חבר הכנסת יוסף עטאונה הספיק לצאת, אז ככה
ניר שמואלי:
 יש בקשה רשמית של משרד החינוך לוועדת חסמים לאשר את ההיתר הזה, הבקשה של יוסף היא בקשה צודקת ואנחנו כמשרד תומכים בה, והגשנו בקשה רשמית לוועדת חסמים לאשר להציג את המבנים ללא היתר, כי כרגע כל מרכז השירות הוא ללא היתר
ניר שמואלי:
 הבקשה הייתה להחריג את המבנים החדשים, זאת אומרת רק על המבנים החדשים לעשות היתר
ניר שמואלי:
 זה משימה כמעט בלתי אפשרית, ולכן הבקשה של משרד החינוך לוועדת החסמים זה לאפשר להציב
ניר שמואלי:
 כי אין בעיה של תקציב מבחינת המשאבים, הם קיימים
ניר שמואלי:
 אנחנו בעניין הזה מחכים לתשובה, ואנחנו לוחצים כדי שנוכל להיות ערוכים לפתיחת שנה
אלי אפללו:
קודם כל אני שמח על מה שאתה אומר כרגע
עאידה תומא סלימאן:
מתי הגשתם את הבקשה אם אפשר לדעת?
ניר שמואלי:
הנושא הזה כבר בדיונים חודשים רבים
ניר שמואלי:
 הבקשה מונחת כבר מספר חודשים, יש התקדמות בעניין הזה, אני מקווה מאוד שבזמן הקרוב נקבל גם תשובה בעניין
אלי אפללו:
תומא, את רוצה להחליף אותי?
עאידה תומא סלימאן:
אני לא רוצה להחליף אותך, אני רוצה פשוט מאוד לשאול שאלה
עאידה תומא סלימאן:
 אני כבר מחכה איזה חצי שעה לשאול שאלה
אלי אפללו:
דקה
אלי אפללו:
 מה לוח הזמנים?
ניר שמואלי:
אנחנו הבהרנו שאנחנו בעטיה של פתיחת שנה ואנחנו צריכים את התשובה באופן מידי על מנת להתארגן להציב את המבנים
ניר שמואלי:
 אני מקווה מאוד שבזמן הקרוב, צריך לזכור זה לא ועדה שיושבת במשרד החינוך
אלי אפללו:
המבנים קיימים? הלא זה מבנים יבילים
ניר שמואלי:
להציב את המבנים הרשויות יודעות, התקציב קיים, אנחנו בשיח עם הרשויות, אנחנו יודעים גם כמה להציב ואיפה
אלי אפללו:
כשאני אומר לוח זמנים, זה אומר פתיחת שנת הלימודים
אלי אפללו:
 זה מה שאתה אומר לי
ניר שמואלי:
נכון
אלי אפללו:
 אנחנו יכולים לקבל איזשהו לוח זמנים, מה שנקרא לוח גאנט? שלא נבוא בתחילת השנה, שנת הלימודים, ונגיד חבר'ה לא יודעים
אלי אפללו:
 אז אם אני מקבל שבעוד שבוע יש את האישור הזה, בעוד שבועיים יש אישור כזה, בעוד שלושה ימים מגיעים המנופים או לא יודע מה, אז אני אדע שמה שאתם אומרים לי אני יכול לעקוב אחרי זה
אלי אפללו:
 מי ראש ועדת החסמים?
ניר שמואלי:
אני לא יודע להגיד לך
ניר שמואלי:
 אבל אני חוזר ואומר, למשרד החינוך יש לוח גאנט סדור לפתיחת שנה
ניר שמואלי:
 אנחנו יכולים להציג את לוחות הזמנים, לחלקם אנחנו לא שולטים
ניר שמואלי:
 אנחנו יכולים לשלוט במה שנמצא בשולחן שלנו מול הרשויות המקומיות, אבל לא בוועדת חסמים
אלי אפללו:
ניר יש לי בקשה, תראה
אלי אפללו:
 גם מה שאתה לא שולט תעבירו לנו, ואני יודע גם מה לעשות
אלי אפללו:
 אז לכן אני מבקש ממך כמה דברים
אלי אפללו:
 אחד, מי יו"ר הוועדה של החסמים או מי חברי וועדת החסמים, לאיזה משרדים הם נמצאים, זה אחד
אלי אפללו:
 שתיים, לוח גאנט
אלי אפללו:
 את זה אני מבקש לקבל, היום אנחנו יום שלישי, עד סוף השבוע
אלי אפללו:
 בסדר? אתה מעביר את זה לתמי ברנע
אלי אפללו:
 אוקיי תומא, בבקשה
עאידה תומא סלימאן:
למרות שחלק מהשאלות כבר עבר זמנן, אבל אני רציתי לשאול דבר אחד
עאידה תומא סלימאן:
 אני מאוד מכבדת שאתה אומר אין בעיה תקציבים והמשרד מוכן לכל וזה, אני לא שואלת כאילו מה אתם עושים ומחכים שיהיה אישורים עליהם, אני שואלת האם הילדים האלה נמצאים בתוכנית פעולה סדורה אצל המשרד שאתם יוזמים להסיר את החסמים? הרי אתם משרדי ממשלה, הדיבורים ביניכם הם הרבה יותר קרובים מאשר שאנחנו נבוא כמחוקקים ונתערב בעניין הזה
עאידה תומא סלימאן:
 העניין של הגשנו כבר בקשה של כמה חודשים, האם 5000 הילדים האלה נמצאים על סדר היום שאומר – בספטמבר אתם צריכים כבר להתחיל להפעיל? אי אפשר לחכות כמה חודשים